CELEX: 32021R2093
Language: fi
Date: 2021-11-29 00:00:00
Title: Komission täytäntöönpanoasetus (EU) 2021/2093, annettu 29 päivänä marraskuuta 2021, dinatrium-5’-guanylaatin hyväksymisestä kaikkien eläinlajien rehun lisäaineena (ETA:n kannalta merkityksellinen teksti)

30.11.2021   
               
               
                  FI
               
               
                  Euroopan unionin virallinen lehti
               
               
                  L 427/169
               
            
         KOMISSION TÄYTÄNTÖÖNPANOASETUS (EU) 2021/2093,
         annettu 29 päivänä marraskuuta 2021,
         dinatrium-5’-guanylaatin hyväksymisestä kaikkien eläinlajien rehun lisäaineena
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:
         
                     (1)
                  
                  
                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.
                  
               
                     (2)
                  
                  
                     Asetuksen (EY) N:o 1831/2003 7 artiklan mukaisesti on jätetty dinatrium-5’-guanylaatin hyväksyntää koskeva hakemus. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
                  
               
                     (3)
                  
                  
                     Hakemus koskee dinatrium-5’-guanylaatin hyväksymistä kaikkien eläinlajien rehun lisäaineena, joka luokitellaan lisäaineluokkaan ”sensoriset lisäaineet” ja funktionaaliseen ryhmään ”aromiaineet”.
                  
               
                     (4)
                  
                  
                     Hakija pyysi dinatrium-5’-guanylaatin käytön sallimista myös juomavedessä. Asetuksessa (EY) N:o 1831/2003 ei kuitenkaan sallita aromiaineiden käyttöä juomavedessä. Siksi dinatrium-5’-guanylaatin käyttöä juomavedessä ei pitäisi sallia.
                  
               
                     (5)
                  
                  
                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 5 päivänä toukokuuta 2021 antamassaan lausunnossa (2), että dinatrium-5’-guanylaatilla ei ehdotettujen käyttöedellytysten mukaisesti käytettynä ole haitallisia vaikutuksia eläinten terveyteen, ihmisten terveyteen eikä ympäristöön.
                  
               
                     (6)
                  
                  
                     Elintarviketurvallisuusviranomainen totesi lisäksi, että dinatrium-5’-guanylaatti parantaa tehokkaasti rehun makua. Lisäksi elintarviketurvallisuusviranomainen vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmistä, joilla lisäaine määritetään rehusta.
                  
               
                     (7)
                  
                  
                     Dinatrium-5’-guanylaatin arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisen aineen käyttö tämän asetuksen liitteessä esitetyllä tavalla olisi hyväksyttävä.
                  
               
                     (8)
                  
                  
                     Valvonnan tehostamiseksi olisi asetettava joitakin edellytyksiä. Etenkin suositeltu pitoisuus olisi ilmoitettava rehun lisäaineiden etiketissä. Kyseisen pitoisuuden ylittyessä esiseosten etiketissä olisi ilmoitettava tietyt tiedot.
                  
               
                     (9)
                  
                  
                     Se, ettei dinatrium-5’-guanylaatin käyttöä aromiaineena juomavedessä ole hyväksytty, ei estä sen käyttöä rehuseoksissa, jotka annostellaan veden mukana.
                  
               
                     (10)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Hyväksytään lisäaineluokkaan ”sensoriset lisäaineet” ja funktionaaliseen ryhmään ”aromiaineet” kuuluva, liitteessä eritelty aine eläinten ruokinnassa käytettävänä lisäaineena kyseisessä liitteessä vahvistetuin edellytyksin.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä marraskuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 268, 18.10.2003, s. 29.
         
            (2)  EFSA Journal 2021;19(6):6619.
      
      
         
            LIITE
            
                        Lisäaineen tunnistenumero
                     
                     
                        Hyväksynnän haltijan nimi
                     
                     
                        Lisäaine
                     
                     
                        Koostumus, kemiallinen kaava, kuvaus, analyysimenetelmä.
                     
                     
                        Eläinlaji tai -ryhmä
                     
                     
                        Enimmäisikä
                     
                     
                        Vähimmäispitoisuus
                     
                     
                        Enimmäispitoisuus
                     
                     
                        Muut määräykset
                     
                     
                        Hyväksynnän voimassaolo päättyy
                     
                  
                        mg tehoainetta / kg täysrehua, jonka kosteuspitoisuus on 12 %
                     
                  
                        
                           Luokka: sensoriset lisäaineet.
                        
                        
                           Funktionaalinen ryhmä: aromiaineet
                        
                     
                  
                        2b627i
                     
                     
                        -
                     
                     
                        Dinatrium-5’-guanylaatti
                     
                     
                        
                           Lisäaineen koostumus
                        
                        Dinatrium-5’-guanylaatti (GMP).
                        Jauheena
                        
                           Tehoaineen kuvaus
                        
                        Dinatrium-5’-guanylaatti (hydraattimuoto), joka on tuotettu Corynebacterium stationis KCCM 10530- ja Escherichia coli K-12 KFCC 11067 -bakteereista.
                        Tuotettu fermentoimalla
                        Puhtaus: vähintään 97 %
                        Kemiallinen kaava:
                        C10H12N5Na2O8P
                        CAS-numero: 5550-12-9
                        Einecs-numero: 226-914-1
                        
                           Analyysimenetelmä
                            (1)
                        
                        Dinatrium-5’-guanylaatin (GMP) tunnistaminen rehun lisäaineesta:
                        
                                    —
                                 
                                 
                                    FAO JECFA -monografia ”dinatrium-5’-guanylate”
                                 
                              Dinatrium-5’-guanylaatin (GMP) määrittäminen rehun lisäaineesta, aromiaineiden esiseoksista ja vedestä:
                        
                                    —
                                 
                                 
                                    korkean erotuskyvyn nestekromatografia yhdessä UV-detektion kanssa (HPLC-UV)
                                 
                              
                     
                        Kaikki eläinlajit
                     
                     
                        -
                     
                     
                        -
                     
                     
                        -
                     
                     
                        
                                    1.
                                 
                                 
                                    Lisäaine on sekoitettava rehuun esiseoksena.
                                 
                              
                                    2.
                                 
                                 
                                    Lisäaineen ja esiseosten käyttöohjeissa on mainittava varastointia koskevat edellytykset sekä stabiilisuus lämpökäsittelyssä.
                                 
                              
                                    3.
                                 
                                 
                                    Lisäaineen etiketissä on oltava seuraavat tiedot:
                                    ”Tehoaineen suositeltu enimmäispitoisuus yksinään tai yhteensä muiden ribonukleotidien kanssa kilogrammaa kohti täysrehussa, jonka kosteuspitoisuus on 12 %: 50 mg”.
                                 
                              
                                    4.
                                 
                                 
                                    Esiseoksen etiketissä on ilmoitettava tehoaineen funktionaalinen ryhmä, tunnistenumero, nimi ja lisätty määrä, jos esiseoksen etiketissä ilmoitettu käyttömäärä johtaisi 3 kohdassa tarkoitetun tehoainepitoisuuden ylittymiseen täysrehussa.
                                 
                              
                     
                        20. joulukuuta 2031
                     
                  
               (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports